སྤྱི་ཚེས་༢༨ཉིན་གྱི་སྔ་དྲོའི་ཆུ་ཚོད་༡༠དང་སྐར་མ་༨གྱི་ཐོགཁྲུང་ཆིང་གྲོང་ཁྱེར་ཝན་ཀྲོའུ་ཁུལ་འབྲི་ཆུའི་ཟམ་ཆེན་གཉིས་པའི་སྟེང་ཤར་བགྲོད་བྱེད་བཞིན་པའི་སྤྱི་སྤྱོད་རླངས་འཁོར་ཞིག་འབྲི་ཆུའི་ནང་དུ་ལྷུང་བ་རེད།དོན་རྐྱེན་གྱི་ལས་ཡུལ་དངོས་སུ་བརྟག་དཔྱད་བྱས་པ་བརྒྱུད།ཉེན་རྟོག་ཕྱོགས་ནས་ཐོག་མར་གཏན་འཁེལ་བྱས་པ་ལྟར་ན།སྐབས་དེར་སྤྱི་སྤྱོད་རླངས་འཁོར་ནང་ཁྱོན་བསྡོམས་མི་༡༠ལྷག་ཙམ་ཡོད་པ་དང་།དོན་རྐྱེན་གྱི་འབྱུང་རྐྱེན་ནི་སྤྱི་སྤྱོད་རླངས་འཁོར་འགྲོ་སྐྱོད་བྱེད་སྐབས་གློ་བུར་དུ་ལམ་དཀྱིལ་གྱི་དངོས་ཐིག་བརྒལ་ཏེ།ཕར་ཕྱོགས་ནས་རྒྱུན་ལྡན་གྱིས་ཚུར་འོངས་བཞིན་པའི་རླངས་འཁོར་ཆུང་བ་ཞིག་ལ་རྡུང་ག་བརྒྱབ་པས།ལམ་འགྲམ་བརྒལ་ཞིང་ལམ་རགས་གཏོར་ཏེ་འབྲི་ཆུའི་ནང་དུ་ལྷུང་བ་རེད།